Euthyrox verzus mlieko a mliečne výrobky
Dobrý deň.
Je nutné pri tomto lieku jesť mliečne výrobky až 4 h po jeho užití? V príbalovom letáčiku sa to neuvádza, ale lekárka mi tak povedala. Ďakujem.
Dobrý deň,
ďakujeme za Vašu otázku.
Liek Euthyrox obsahuje účinnú látku levotyroxín, čo je syntetický hormón štítnej žľazy určený na liečbu ochorení a porúch funkcie štítnej žľazy. Výrobca uvádza, že vápnik môže znižovať účinok levotyroxínu, z tohto dôvodu odporúčam riadiť sa pokynmi ošetrujúceho lekára.
Prajem pekný zvyšok dňa.
S pozdravom
Mgr. Emma Halás Haluščíková